Hei mahi whakamahere anake

Paerewa Paetae Ngā Mahi a te Rēhia 91753: Te whakamātau i ngā tukanga toi o ngā mahi a te rēhia

Te Kaupapa Ako: Ngā Mahi a te Rēhia 2.3A v1

Te Ingoa o te Rauemi: Tāne-uetika, Tāne-uehā, Tāne-te-waiora!

Whiwhinga: 4

Tohutohu mā te Ākonga

**Te Horopaki**

Mō tēnei o ngā aromatawai, ka mahi takirōpū ki te whakarite i tētahi pō whakangahau mā tētahi manuhiri tūārangi e tae mai ana ki te kura.

Mā koutou ngā āhuatanga katoa o te pō whakangahau e whakarite, arā, ko te pōwhiri, te wāhi e tū ai te whakangahau, te/ngā whakaaturanga, ngā rama, ngā kaikōrero, ngā kai, te hoahoa mō te pō, me ērā momo āhuatanga katoa.

Ka aromatawaingia tāu whakamahi i ngā tukanga toi o ngā mahi a te rēhia ki te whakarite i tā koutou pō whakangahau.

**Hei Mahi**

Wānangahia ā-rōpū nei ngā āhuatanga e kitea ana i ngā whakaaturanga whakangahau pēnei i a ‘Homai te Pakipaki’, i ‘Kanikani Mai’, i ‘Tautohetohe’, hei kohi whakaaro mō ngā pēwheatanga o tā koutou ake pō whakangahau.

Whakaritea tētahi hoahoa mō tā koutou pō whakangahau, me tētahi mahere anō hoki kia oti ai ngā mahi katoa e tika ana i mua i te pō whakangahau.

Tuhia ngā tukanga me ngā whakaritenga katoa ki tāu ake hautaka hei taunakitanga o tāu mahi i roto i te rōpū.

.

**Taunakitanga: Ngā Mahi a te Rēhia 91753 Tāne-uetika, Tāne-uehā, Tāne-te-waiora!**

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka**  | **Taunakitanga mō te Kairangi** |
| *Te whakarite pō whakangahau mā tētahi manuhiri tūārangi.* Ka whakamātau i ngā tukanga toi o ngā mahi a te rēhia i roto i tētahi kaupapa, horopaki rānei.Ka whakaatu i te mārama ki ngā tikanga o ngā tukanga toi o ngā mahi a te rēhia. | *He kaiaka te whakarite pō whakangahau mā tētahi manuhiri tūārangi.* Ka whakamātau i ngā tukanga toi o ngā mahi a te rēhia kia hāngai tōtika ki tētahi kaupapa, horopaki rānei.Ka whakamāori i ngā tikanga o ngā tukanga toi o ngā mahi a te rēhia. | *He kairangi te whakarite pō whakangahau mā tētahi manuhiri tūārangi.* Ka whakamātau i ngā tukanga toi o ngā mahi a te rēhia kia hāngai, kia whaitake tonu i roto i tētahi kaupapa, horopaki rānei.Ka whakawhānui i ngā tikanga o ngā tukanga toi o ngā mahi a te rēhia kia puta ai he māramatanga. |